Source: http://sporttim.ro/volei/csm-lugoj-da-lovitura-la-final-si-doboara-locul-2-csm-targoviste-31
Timestamp: 2019-10-22 23:42:21+00:00

Document:
CSM Lugoj dă lovitura la final și doboară Târgoviștea, loc 2: 3:1 - sporttim.ro
Gruparea de pe malurile Timișului începea actualul campionat al Diviziei A1 prin a câștiga în octombrie primul set în deschiderea jocului acasă din runda inaugurală tocmai cu cele de la CSM Târgoviște, surprinse atunci printr-un 25:20, iar elevele lui Valerijan Luka, Ugljesa Segrt și Vasile Canea au pus punct aparițiilor în cele 10 etape din grupa valorică a locurilor 1-6 prin a triumfa în premieră în play-off tot împotriva acelorași dâmbovițence, care n-au mai avut astăzi replică nici în cel de-al doilea set.
În etapa de debut a sezonului regulat, din octombrie 2016, CSM Târgoviște răsturna prompt scorul în Banat la 1:3 și pleca în Regat cu toate cele 3 puncte în clasament, dispunând apoi cu 3:0 de CSM Lugoj atât în returul de pe teren propriu din decembrie cât și pe 1 aprilie, la încheierea turului din actuala fază play-off a locurilor 1-6, însă astăzi n-a mai avut aceeași reacție.
Ocupante ale poziției a doua înaintea celei de-a zecea și ultima rundă din play-off, cu doar 7 insuccese din 31 de apariții în sezonul regulat plus meciurile grupei I valorice, târgoviștencele căutau victoria la Lugoj, dat fiind triumful de ieri al celor de la CSM București în uvertura rundei finale, 3:1 acasă cu CS Știința Bacău, 3 puncte prin care cele din capitală, care abordau etapa de la egalitate de puncte cu dâmbovițencele dar în urma acestora, pe 3, la diferență de setaveraj, au urcat la un total de 73.
CSM Lugoj le-a stricat însă calculele favoritelor în partida de la ora 17, și care s-a încheiat după aproape două ore în sala”Ioan Kunst Ghermănescu”, la capătul a 103 minute de joc efectiv aducând o mare bucurie taberei bănățene.
Bălae, Canea, De Geest, Rotaru, Ciocian și Rus s-au despărțit astfel cu brio de susținătorii lugojeni, completate de pe margine de Preda, Nistor, Popa, Csillag, Panțiru, Ivașcu și Jucu. Reușita pătrunderii în 1-6 a prilejuit așadar în cele din urmă și un mare motiv de satisfacție, CSM Lugoj impunându-se cu 3:1, pe seturi 25:22, 25:23 în câte 27 de minute de joc efectiv fiecare, 20:25 în 23 de minute și 25:23 în 26 de minute ale setului 4 și ultimul.
Lugojencele s-au străduit tare mult să smulgă măcar un succes în play-off, iar până la urmă tot au izbândit, după câteva prime semne încurajatoare. Mai întâi, în runda a patra din 1-6, după trei eșecuri la zero, au smuls primele două seturi într-un 2:3 acasă cu Dinamo, contra cărora reveneau de la 0:2. Apoi, după alte 3 înfrângeri la rând tot la zero, au izbutit să mai obțină un set și la 0:2 pe teren propriu cu CSM București, chiar dacă ulterior au cedat cu 1:3, așadar nici măcar fără punctul ierarhic adjudecat în fața roș-albelor. Încă o etapă mai apoi, în cea precedentă, CSM a reușit în premieră în grupa I valorică să conducă la seturi, 0:1 în returul de la Dinamo, dar chiar dacă a cedat și acolo sâmbătă cu 3:1, astăzi și-a încununat eforturile de a răsturna un ”car mare”…
A fost pentru prima oară după nu mai puțin de 10 apariții ca timișencele să se desprindă la 2:0 la seturi, spre deruta vizitatoarelor din Dâmbovița, care s-au aflat pe picior greșit încă din debutul deplasării de astăzi: 3:0, 3:1, 4:2, 6:3, 6:4, 8:4. Iar CSM avea să mențină cadența și să-și adjudece setul inaugural la 3 puncte diferență. Surprinzător, l-au câștigat și pe cel de-al doilea tot la mare luptă, având o bună revenire chiar și în cel de-al treilea, pe care l-au pierdut în cele din urmă, pe revirimentul târgoviștencelor: 0:3, 3:3, 5:4, 6:5, 7:6, 10:7, 10:9, 11:9, 11:13, 12:13, 12:16, 13:16, 13:17 și finalmente 20:25.
Bombă, CSM Lugoj s-a ținut scai de elevele sârbului Dragan Nesic în setul 4 și chiar a răsturnat scorul spre finalul său, păstrând astfel toate punctele pe malurile Timișului, după remarcabila secvență 0:2, 1:4, 2:5, 3:6, 4:7, 8:8, 8:10, 9:11, 10:13, 12:14, 14:14, 14:15, 15:16, 18:16, 18:18, 19:18, 19:19, 20:19, 20:21, 23:21, 23:22, 24:22, 24:23, 25:23.
CSM Târgoviște, grupare de cupele europene la începutul stagiunii în curs, a abordat deplasarea la Lugoj în alcătuirea Collar, Marciu, Klisura, Trică, Calotă, Cebic și cu Ivanof intrată de la primele schimburi, dar n-a evitat doar a doua înfrângere din cele 5 apariții în returul play-off, prima victorioasă cu 3:2 la Bacău iar următoarele cu 3:0 acasă cu Dinamo și, în weekend, cu CSM București.
Rezultatele etapei a 10-a în play-off, încheiată de la ora 18 cu galopul de sănătate CS Volei Alba Blaj – Dinamo 3:0 (8, 9, 16), pe coloana dreaptă, laolaltă cu clasamentul la zi.
Acest articol a fost publicat în Volei și etichetat cu CSM Lugoj - CSM Targoviste 3-1, Divizia A1, Dragan Nesic, Ionela Canea, Play off, Segrt, sport, Valerijan Luka, volei feminin. Salvează legătura permanentă.

References: CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM